રાજ કપૂરના ડિરેક્શનમાં બનેલી ‘રામ તેરી ગંગા મૈલી’માં મંદાકિનીએ મુખ્ય પાત્ર ભજવ્યું હતું. આ ફિલ્મે તેની કરિયરને નવા મુકામે પહોંચાડી. મંદાકિનીએ સફળ થવા માટે આ ફિલ્મમાં કેટલાક એવા સીન પણ આપ્યા, જે આજે પણ પોપ્યુલર છે. તેને બોલ્ડ સીન આપવામાં પણ વાંધો ન હતો. તેથી તેની કરિયર ઝડપથી આગળ વધતી રહી. ૧૯૮૫માં ફિલ્મ ‘મેરા સાથી’થી શરૂ થયેલી મંદાકિનીની સફર ૧૯૯૬માં ‘જોરદાર’ સાથે પૂરી થઈ. ૯૦ના દાયકામાં દર્શકોનાં દિલ પર રાજ કરનારી મંદાકિની હાલમાં તિબ્બટિયન યોગના ક્લાસીસ ચલાવે છે અને દલાઈ લામાની ફોલોઅર પણ છે.